50 jaar tronkstraf ná herhaaldelike verkragting van kollegaDie Bangkok kriminele hof het ‘n man tot 50 jaar tronkstraf gevonnis nadat hy ‘n kollega verskeie kere verkrag en die video van die aanval toe op die intenet geplaas het. Die hof het Surachai Vivatanachart (37) Vrydag skuldig bevind aan die herhaaldelike verkragting van ‘n vroulike kollega en dat hy haar daarna afgepers het met dreigemente dat hy die video gaan versprei, het die Bangkok Post berig. Die video is op 20 Augustus 2008 vrygestel nadat die slagoffer van Surachai se maatskappy, die International Detective Thailand Company, bedank het. Surachai het vroeër ses jaar lank gevangenisstraf uitgedien nadat hy ‘n laserbeheerde M16-aanvalsgeweer in ‘n polisiestasie in Bangkok afgevuur het.